***Župa Presvetog Srca Isusova,* Palmotićeva 31, Zagreb**

**ŽUPNI LISTIĆ broj 412**

Nedjelja, 24. rujna 2023.

**25. NEDJELJA KROZ GODINU**

**Evanđelje: Mt 20, 1-16**

U ono vrijeme: Reče Isus svojim učenicima ovu prispodobu:

„Kraljevstvo je nebesko kao kad domaćin rano ujutro izađe najmiti radnike u svoj vinograd. Pogodi se s radnicima po denar na dan i pošalje ih u svoj vinograd. Izađe i o trećoj uri i vidje druge gdje stoje na trgu besposleni pa i njima reče: ’Idite i vi u moj vinograd pa što bude pravo, dat ću vam.’ I oni odoše. Izađe opet o šestoj i devetoj uri te učini isto tako. A kad izađe o jedanaestoj uri, nađe druge gdje stoje i reče im: ’Zašto ovdje stojite vazdan besposleni?’ Kažu mu: ’Jer nas nitko ne najmi.’ Reče im: ’Idite i vi u vinograd.’

Uvečer kaže gospodar vinograda svojemu upravitelju: ’Pozovi radnike i podaj im plaću počevši od posljednjih pa sve do prvih.’ Dođu tako oni od jedanaeste ure i prime po denar. Pa kada dođu oni prvi, pomisle da će primiti više, ali i oni prime po denar. A kad primiše, počeše mrmljati protiv domaćina: ’Ovi posljednji jednu su uru radili i izjednačio si ih s nama, koji smo podnosili svu tegobu dana i žegu.’

Nato on odgovori jednomu od njih: ’Prijatelju, ne činim ti krivo. Nisi li se pogodio sa mnom po denar? Uzmi svoje pa idi. A ja hoću i ovomu posljednjemu dati kao i tebi. Nije li mi slobodno činiti sa svojim što hoću? Ili zar je oko tvoje zlo što sam ja dobar?’

Tako će posljednji biti prvi, a prvi posljednji.“

**Župnikov komentar:**

Ova prispodoba, u evanđelju, pokazuje silan Isusov trud da nam objavi Boga kao dobrog Oca koji se ne da nadmašiti u velikodušnosti. Iako je „raditi u vinogradu Gospodnjem“ često sinonim za svećeničko djelovanje ovaj Isusov primjer može se primjeniti na svekoliku čovjekovu aktivnost, na svaki posao, na svaki rad, na svako područje u kojem čovjek ulaže sebe da iskoristi talente i mogućnosti koje mu je Bog dao. Tu za sve ima posla! Isus pokazuje kako dobri Bog nikoga ne isključuje, ako postoji i malo volje i želje, ako si i malo otškrinuo vrata Bog će ući u tvoj život i nagraditi te. I što još najviše začuđuje, a to je da se u svaki čas možeš uključiti, ako nisi među prvima nisi zakasnio, nikad nije kasno početi. Što god misliš o sebi i za tebe ima nade! Zato ne dopusti da te ikakav ljudski obzir, zavist, uspoređivanje s drugima ili predrasude smetu i odvoje od ove nade koju ti Isus daje. Ne dopusti da se uvrstiš među suce i ocjenjivače onoga što nije tvoja domena, gdje nemaš ovlasti, nego samo oholosti. Dopusti da Bog bude dobar prema tebi danas. Dopusti da Bog bude dobar prema tvojim bližnjima. Ne gledaj ono što nemaš, nego ono što imaš i reci danas jedno veliko: Bogu hvala!

|  |
| --- |
| **O B A V I J E S T I** |

U ponedjeljak u 20 sati molimo Krunicu **na Kamenitim vratima** pa sve pozivamo da nam se pridruže, jer molimo za obitelji naše župe.

U subotu je **25. godina od proglašenja kardinala Stepinca blaženim**, pa će svečanu sv. misu u 11 sati u Mariji Bistrici predvoditi mons. Dražen Kutleša, zagrebački nadbiskup.

Ako se netko još nije prijavio za Prvu pričest ili Krizmu još može u sljedećem tjednu. **Odrasli za krštenje** neka se prijave do kraja rujna ili u sakristiju ili u župni ured.

M**inistranti** imaju svoj sastankom u subotu u 10.30 sati, a **čitači** za misu u subotu u 17 sati pod vodstvom p. Nike Bilića. Za taj susret – **liturgijsko-biblijski** – prvenstveno pozivamo sve one koji čitaju, jer će to biti i vježba, ali pozivamo i one koji se zanimaju za Bibliju jer će susret imati i vrijeme za tumačenje i za molitvu.

U ponedjeljak 23.10. nakon večernje sv. mise imat ćemo **aukciju slika i reljefa nakon naše Likovne kolonije „Tvome Presvetom Srcu**“, a sav prihod ide za obnovu Bazilike. Prijave i potvrde dolaska od sljedeće nedjelje.

Poslužite se **katoličkim tiskom**, novim brojem Glasa Koncila, Glasnikom Srca Isusova i Marijina te našim **Župnim listićem**.

|  |  |
| --- | --- |
| Srijeda, 27. | Sv. Vinko Paulski; spomendan |
| Petak, 29. | SV. MIHAEL, GABRIJEL I RAFAEL, ARKANĐELI; BLAGDAN |
| Subota, 30. | Sv. Jeronim, spomendan |
| NEDJELJA 1.10. | **26. NEDJELJA KROZ GODINU „A“**  *(Sv. Terezija od Djeteta Isusa – Mala Terezija)* |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **SV. MISE**   |  |  |  |  | | --- | --- | --- | --- | | **NEDJELJA**  24. 9. 2023. | **RADNI TJEDAN**  25. – 30. 9. | | | | 8.00: P. PETRIČEVIĆ | 7.00: P. VLAH | | | | 09.30: P. BALATINAC | 8.00: P. NAGY | | | | 11.00: P. KOČIŠ  12.15: P. BILIĆ | 9.00: P. ŠTAMBUK  12.00: P. PETRIČEVIĆ | | | |  |  | | | | 17.00: P. ŠTAMBUK | 18.30: P. SKELIN | | | | 19.00: P. SKELIN | |  | | **ISPOVIJEDANJE**   |  |  | | --- | --- | | **NEDJELJA**  24. 9. 2023. | **RADNI TJEDAN**  25. – 30. 9. | | 07.30 – 13.00 | 06.30 – 09.30 | | 16.30 – 19.30 | 11.00 – 12.30  18.00 – 19.30 | |  |  | |  |  | |  |  | |  |  | |

|  |
| --- |
| **MANJE JE VIŠE (LAIČKA KOLUMNICA [365])** |

Mi ljudi skloni smo se u životu neprestano žaliti; u školi, na poslu ili u nekoj zajednici kojoj pripadamo. Ponekad su u pitanju male stvari koje nam ne odgovaraju ili koje nam nisu po volji, a u nekim životnim situacijama to bude nepravda koja nas teško pogađa i tako želimo sebe staviti na prvo mjesto. Kada se nađemo u sličnoj situaciji i znamo da nešto nije onako kako treba biti ili da zaslužujemo bolje često znamo misliti kako smo samo mi u pravu i kako je to što trenutno proživljavamo najveći problem u životu ne osvrćući se oko sebe i ne cijenivši one dobre i pozitivne stvari kojim nas je Bog obdario. Mislimo prečesto samo na svoj trud oko nečega i koliko smo se mi u to dali te da mi zaslužujemo najbolje zapostavljajući ostale oko sebe i njihov trud i žrtvu. Kako smo čuli u današnjem evanđelju Isus svojim učenicima pripovijeda prispodobu kako je Kraljevstvo nebesko kao kad domaćin rano ujutro izađe najmiti radnike u svoj vinograd. Kada je domaćin vidio druge koji su stajali besposleni i njih je poslao u svoj vinograd rekavši im „što vam bude pravo, dat ću vam”. Poslao je i one koji su govorili da ih nitko ne najmi. Gospodar vinograda tada je rekao svojem upravitelju da pozove radnike i poda im plaću počevši od posljednjih pa sve do prvih. Prvi koji su radili cijeli dan mislili su da će dobiti više od onih posljednjih koji su radili samo jednu uru te su se počeli žaliti upravitelju i tvrditi kako zaslužuju više jer su podnijeli više muke zbog cijelodnevnog rada. Upravitelj je je zatim jednom od njih rekao da uzme svoj dio te da kao što je dao njemu želi dati i onome posljednjem. Tako će posljednji biti prvi, a prvi posljednji.

Budimo zahvalni Bogu na svim Njegovim dobročinstvima i sve ono što u životu činili neka prvenstveno bude Njemu na slavu, a nama kao zahvala za sve milosti koje nam daje!

Ana Marija Čupić

RASPORED VJERONAUKA U ŽUPI 2023./24.

|  |  |  |  |
| --- | --- | --- | --- |
| **DOB** | **DAN** | **VRIJEME** | **POUČAVA** |
| **Predškolci** | Ponedjeljak | **17.00** | S. Marijela |
| **1. i 2.** razred | Srijeda | **17.00** | S. Marijela |
| **3.** razred **(prvopričesnici)** | Četvrtak | **17.00** | S. Marijela |
| **3.** razred **(prvopričesnici)** | Petak | **16.00** | S. Marijela |
| **4.** razred | Petak | **17.00** | S. Marijela |
| **5.** razred | Utorak | **17.00** | S. Marijela |
| **6. i 7**. razred | Petak | **16.00** | P. Petričević |
| **8.** razred **(krizmanici)** | Utorak  Srijeda | **16.00**  **16.00** | P. Petričević |
| **Srednjoškolci** – PRIJAVA | Do nedjelje 17. 9. | **Nakon sv. misa u sakristiji** | P. Skelin i SKAC |
| **Vjeronauk za odrasle** - PRIJAVA | Do 30. 9. | **Nakon sv. misa u sakristiji** | P. Štambuk |

Napomena: Ovo je privremeni raspored koji se može još mijenjati.

Izdaje župa Presvetog Srca Isusova, Palmotićeva 31, Zagreb,

tel. 01/210 4451, zupalma@email.t-com.hr, godina: IX, <http://www.zupa-presvetog-srca-isusova.hr/>